Ιόνιος

Στην ελληνική μυθολογία με το όνομα Ιόνιος είναι γνωστά τα ακόλουθα δύο διαφορετικά πρόσωπα:

 Ιλλυριός ήρωας που έδωσε το όνομά του στο Ιόνιο Πέλαγος, το οποίο πριν από αυτόν λεγόταν «Θάλασσα του Κρόνου και της Ρέας». Ο Ιόνιος ήταν γιος του Αδρία και καταγόταν κατά μία εκδοχή όχι από την Ιλλυρία, αλλά από τη νήσο Ίσσα της Δαλματίας, στα νομίσματα της οποίας ήταν χαραγμένη η εικόνα του.
 Γιος του Δυρράχου. Αυτός ο Ιόνιος βρήκε βίαιο θάνατο κατά λάθος. Συγκεκριμένα, ο Ηρακλής είχε προθυμοποιηθεί να βοηθήσει τον Δύρραχο όταν αυτός δέχθηκε την επίθεση των αδελφών του. Κατά τη μάχη όμως ο Ηρακλής σκότωσε κατά λάθος τον Ιόνιο. Το πτώμα του πετάχτηκε στη θάλασσα, που από τότε ονομάσθηκε «Ιόνιο Πέλαγος». Επομένως και αυτό το πρόσωπο συνδέεται με την ονοματοδοσία του πελάγους.

Πηγή 
 Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969

Ιονιος